C 100/110
ET
Euroopa Liidu Teataja
16.3.2023
3.15.
Vara haldamise talitused on igas liikmesriigis loodud või määratud spetsiaalsed asutused, mille ülesanne on tagada arestitud ja konfiskeeritud vara tõhus haldamine ning teha koostööd teiste pädevate asutustega, kes vastutavad kuritegeliku vara jälitamise, tuvastamise, arestimise, konfiskeerimise ja haldamise eest kas riiklikul tasandil või piiriüleste juhtumite korral.
Kavandatavas direktiivis on ametite rollid ja ülesanded sätestatud täpsemalt ning sellega antakse liikmesriikidele suurem selgus oma vara tagasivõitmise taristu määratlemisel. 3.16.
Vara võõrandamise või tagastamise piiriüleses menetluses tuleks kohaldada konfiskeeritavate varade jagamise lepinguid, mille on allkirjastanud asjaomased liikmesriigid.
Riiklikud süsteemid võivad märkimisväärselt erineda selles osas, millised asutused on pädevad ja milliseid menetlusi kasutatakse asjaomaste kokkulepete sõlmimiseks.
Kavandatav direktiiv ei sisalda selles küsimuses konkreetseid sätteid.
Seetõttu tuleks selles anda asjakohased pädevused sõnaselgelt kriminaaltulu jälitamise ja vara haldamise talitustele. 3.17.
Koostöö kolmandate riikidega on väga oluline, kuna organiseeritud kuritegevus on olemas ka väljaspool ELi ja see kujutab endast märkimisväärset ohtu ELi sisejulgeolekule.
Kuna organiseeritud kuritegevus on praegusel ajal rohkem võrgustunud, rahvusvahelisem ja digitaalsem, on oluline tagada, et kolmandate riikide ametiasutused saaksid teha koostööd oma kolleegidega ELi liikmesriikides.
Kavandatava direktiivi edasiseks jõustamiseks tuleks kaaluda mitmesuguseid abi- ja toetusvahendeid. 3.18.
Konsulteerimisvahendid, mida komisjon kasutas enne direktiivi ettepaneku vastuvõtmist, olid nii kestuse kui ka meetodite poolest kaasavad ja sobisid eri sidusrühmadele, eelkõige asjaomastele ametiasutustele, spetsialistidele, äriorganisatsioonidele, kodanikuühiskonna organisatsioonidele ja üldsusele.
Komitee tunnustab komisjoni jõupingutusi usaldusväärsete andmete ja teabe kättesaadavaks tegemisel liikmesriikide ja ELi kui terviku olukorra ja edusammude kohta kuritegelikul teel saadud vara tagasivõitmise valdkonnas.
Sarnaseid jõupingutusi oodatakse ka direktiivi ülevõtmisel siseriiklikesse õigusaktidesse ja selle rakendamise hindamisel.
Brüssel, 14. detsember 2022 Euroopa Majandus- ja Sotsiaalkomitee president Christa SCHWENG